b'\n_START_ARTICLE_\nNaslje\xc4\x91ivanje spola u \xc4\x8dovjeka\n_START_PARAGRAPH_\nTjelesna stanica u \xc4\x8dovjeka ima 46 kromosoma, koji \xc4\x8dine 23 kromosomska para. Od njih su 22 para oblikom i veli\xc4\x8dinom otprilike jednaki. Preostali, 23. par, se sastoji od kromosoma koji odre\xc4\x91uju spol i nazivaju se spolni kromosomi. \xc5\xbdene imaju u tom paru dva jednaka spolna kromosoma koja se ozna\xc4\x8davaju s XX. U mu\xc5\xa1karaca ta 2 spolna kromosoma nisu jednaka, jedan je isti kao u \xc5\xbeena, kromosom X, a drugi je mnogo manji i zove se kromosom Y, dakle kromosomi X i Y._NEWLINE_Sve \xc5\xbeenske tjelesne stanice imaju sastav kromosoma 44+XX. Sve \xc5\xbeenske spolne stanice imaju polovi\xc4\x8dan broj kromosoma i sve imaju kromosom X tj. kromosomski sastav im je 22+X._NEWLINE_Sastav kromosoma mu\xc5\xa1ke tjelesne stanice je 44+XY. Dvije su vrste mu\xc5\xa1kih spolnih stanica; jedne s kromosomskim sastavom 22+X,a druge s 22+Y. Prema tome jedna polovica spermija sadr\xc5\xbei kromosom X, a druga kromosom Y._NEWLINE_Spol ovisi o tome koji \xc4\x87e spermij oploditi jajnu stanicu: ako to u\xc4\x8dini spermij s kromosomom X, za\xc4\x8det \xc4\x87e se djevoj\xc4\x8dica,a ako to u\xc4\x8dini spermij s kromosomom Y za\xc4\x8det \xc4\x87e se dje\xc4\x8dak. Me\xc4\x91utim spermij s kromosomom Y je lak\xc5\xa1i pa se stoga rodi malo vi\xc5\xa1e dje\xc4\x8daka (107:100). Kromosom X ve\xc4\x87i je od kromosoma Y pa sadr\xc5\xbei i vi\xc5\xa1e gena. Budu\xc4\x87i da je kromosom Y evolucijom izgubio neke bitne gene mo\xc5\xbeda zbog toga mu\xc5\xa1karci \xc5\xbeive kra\xc4\x87e od \xc5\xbeena. U Hrvatskoj je me\xc4\x91u ljudima starijima od 75 godina 66% \xc5\xbeena, a 34% mu\xc5\xa1karaca.'